รัฐบาลไทย-ข่าวทำเนียบรัฐบาล-"พุทธิพงษ์” ถกบิ๊กเอกชน กะเทาะแนวทางความร่วมมือ ช่วยประชาชนไทยมีงานทำ หลังสิ้นสุดวิกฤตCOVID-19 พร้อมรับยุคเศรษฐกิจ-สังคมดิจิทัล และสภาวะ New Normal
วันอังคารที่ 12 พฤษภาคม 2563
"พุทธิพงษ์” ถกบิ๊กเอกชน กะเทาะแนวทางความร่วมมือ ช่วยประชาชนไทยมีงานทํา หลังสิ้นสุดวิกฤตCOVID-19 พร้อมรับยุคเศรษฐกิจ-สังคมดิจิทัล และสภาวะ New Normal
"พุทธิพงษ์” ถกบิ๊กเอกชน กะเทาะแนวทางความร่วมมือ ช่วยประชาชนไทยมีงานทํา หลังสิ้นสุดวิกฤตCOVID-19 พร้อมรับยุคเศรษฐกิจ-สังคมดิจิทัล และสภาวะ New Normal
9 พฤษภาคม 2563, อาคารดีป้า ลาดพร้าว – รัฐมนตรีว่าการกระทรวงดิจิทัลเพื่อเศรษฐกิจและสังคมร่วมหารือภาคเอกชน-รัฐวิสาหกิจหาแนวทางความร่วมมือในการบรรเทาความเดือดร้อนและช่วยเหลือผู้ว่างงานนัดแรก หวังช่วยให้ประชาชนไทยมีงานทํา หลังสิ้นสุดวิกฤต COVID-19 พร้อมรองรับยุคเศรษฐกิจ-สังคมดิจิทัล และสภาวะ New Normal
นายพุทธิพงษ์ ปุณณกันต์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอีเอส) พร้อมด้วย ดร.ณัฐพล นิมมานพัชรินทร์ ผู้อํานวยการใหญ่ สํานักงานส่งเสริมเศรษฐกิจดิจิทัล หรือ ดีป้า ประชุมหารือแนวทางความร่วมมือในการบรรเทาความเดือดร้อนและช่วยเหลือผู้ว่างงานจากผลกระทบสถานการณ์การแพร่ระบาดของเชื้อไวรัสโคโรนา 2019 (COVID-19)ครั้งที่ 1ร่วมกับคณะผู้บริหารจากบริษัทเอกชนขนาดใหญ่และรัฐวิสาหกิจ รวม 19 บริษัทวานนี้ ประกอบด้วย บริษัท ไอบีเอ็ม ประเทศไทย จํากัดบริษัท เดลล์ เทคโนโลยีส์ (ประเทศไทย) จํากัดบริษัท ซิสโก้ ซีสเต็มส์ (ประเทศไทย) จํากัดบริษัท หัวเว่ย เทคโนโลยี่ (ประเทศไทย) จํากัดบริษัท เด็นโซ่ (ประเทศไทย) จํากัดบริษัท ไมโครซอฟท์ (ประเทศไทย) จํากัดบริษัท ฮิตาชิ เอเชีย (ประเทศไทย) จํากัดบริษัท มิตซูบิชิ อีเล็คทริค แฟคทอรี่ ออโตเมชั่น (ประเทศไทย) จํากัดบริษัท สยามคูโบต้าคอร์ปอเรชั่น จํากัด บริษัท ทีวี ไดเร็ค จํากัด (มหาชน)บริษัท แอดวานซ์ อินโฟร์ เซอร์วิส จํากัด (มหาชน) (AIS) บริษัท โทเทิ่ล แอ็คเซ็ส คอมมูนิเคชั่น จํากัด (มหาชน)(DTAC)บริษัท ทรูคอร์ปอเรชั่น จํากัด (มหาชน) (TRUE)บริษัท กสท โทรคมนาคม จํากัด (CAT)บริษัท ทีโอที จํากัด (มหาชน) (TOT) ธนาคารกรุงไทย จํากัด (มหาชน)ธนาคารกรุงศรีอยุธยา จํากัด (มหาชน) ธนาคารไทยพาณิชย์ จํากัด (มหาชน) และ บริษัท กสิกร บิซิเนส-เทคโนโลยี กรุ๊ป
โดย นายพุทธิพงษ์ เปิดเผยว่า ที่ประชุมได้มีการหารือใน 3 ประเด็นหลักคือ ความร่วมมือระหว่างรัฐและเอกชนในการแก้ไขปัญหาให้กับประชาชน3 กลุ่ม ประกอบด้วย ผู้ว่างงาน พนักงานที่ถูกลดค่าตอบแทน และนักศึกษาจบใหม่ที่กําลังหางานหรือเริ่มประกอบธุรกิจ อีกทั้งการพัฒนา National Digital Workplace Platform ซึ่งดีป้า จะเป็นตัวแทนของรัฐบาลในการพัฒนาระบบ พร้อมร่วมมือกับบริษัทด้านดิจิทัลในการจับคู่งาน (Matching) กับผู้ที่ต้องการงาน ทั้งในรูปแบบ Digital Supporter (Non-technical) ไปจนถึง Programmer และ Data Scientist ซึ่งรัฐบาลได้ขอความร่วมมือจากภาคเอกชนในการนําส่งข้อมูลตําแหน่งงานว่างด้านดิจิทัล และนอกเหนือจากดิจิทัล เพื่อช่วยเหลือประชาชนที่ได้รับผลกระทบ โดยบริษัทจะมีสิทธิ์ในการเป็นผู้พิจารณาคุณสมบัติและคัดเลือกผู้สมัครด้วยตนเอง
ประเด็นถัดมาคือ การช่วยเหลือประชาชนที่ต้องการพัฒนาทักษะและความสามารถด้านต่าง ๆ เพิ่มเติม Reskill และ Upskill เพื่อให้ตรงตามความต้องการของตลาด รองรับการก้าวเข้าสู่ยุคเศรษฐกิจและสังคมดิจิทัล รวมถึงสภาวะ New Normal โดยดีป้าจะดําเนินการช่วยเหลือและประสานงานกับบริษัทด้านดิจิทัลในการพัฒนาหลักสูตร และมอบประกาศนียบัตรแก่ผู้สําเร็จการศึกษา ประเด็นสุดท้ายคือข้อเสนอแนะจากผู้ประกอบการและข้อเรียกร้องที่ต้องการให้ภาครัฐช่วยเหลือ โดยคณะผู้บริหารจะนําผลการประชุมครั้งนี้กลับไปหารือและนําข้อสรุปกลับมาประชุมร่วมกันอีกครั้งหลังจากนี้
ด้าน ดร.ณัฐพลกล่าวว่า ดีป้า คาดหวังว่า การประชุมนัดแรกในวันนี้จะส่งผลให้คน IT คน Non IT รวมถึงผู้ที่ต้องการยกระดับทักษะเพื่อประกอบอาชีพใหม่มีช่องทางการหางานผ่านแพลตฟอร์มที่รัฐและเอกชนบูรณาการการทํางาน โดยมี ดีป้า เป็นผู้ดําเนินการ ทั้งในเรื่องของการสร้างสังคมดิจิทัลเพื่อให้ประชาชนไทยสามารถปรับตัวรับยุค New Normal และสามารถสืบค้นงานที่ตรงตามความเชี่ยวชาญและทักษะที่เปลี่ยนไปได้
******************